title: Vykonávacie nariadenie Komisie (EÚ) 2018/1708 z 13. novembra 2018, ktorým sa názvu „Însurăței“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013

text:
                  14.11.2018

                  SK

                  Úradný vestník Európskej únie

                  L 286/1

         VYKONÁVACIE NARIADENIE KOMISIE (EÚ) 2018/1708
         z 13. novembra 2018,
         ktorým sa názvu „Însurăței“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     V súlade s článkom 97 ods. 2 a 3 nariadenia (EÚ) č. 1308/2013 Komisia preskúmala žiadosť Rumunska o zápis názvu „Însurăței“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by sa mal názov „Însurăței“ chrániť a zapísať do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „Însurăței“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 144, 25.4.2018, s. 2.


title: Vykonávacie nariadenie Komisie (EÚ) 2018/1709 z 13. novembra 2018, ktorým sa špecifikujú technické ukazovatele ad hoc modulu o pracovných úrazoch a iných zdravotných problémoch súvisiacich s prácou na rok 2020, pokiaľ ide o výberové zisťovanie pracovných síl podľa nariadenia Rady (ES) č. 577/98 (Text s významom pre EHP)

text:
                  14.11.2018

                  SK

                  Úradný vestník Európskej únie

                  L 286/3

         VYKONÁVACIE NARIADENIE KOMISIE (EÚ) 2018/1709
         z 13. novembra 2018,
         ktorým sa špecifikujú technické ukazovatele ad hoc modulu o pracovných úrazoch a iných zdravotných problémoch súvisiacich s prácou na rok 2020, pokiaľ ide o výberové zisťovanie pracovných síl podľa nariadenia Rady (ES) č. 577/98
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         Nariadenie Rady (ES) č. 577/98 z 9. marca 1998 o organizácii výberového zisťovania pracovných síl v Spoločenstve (1), a najmä na jeho článok 7a ods. 5,
         keďže:

                     (1)

                     Komisia vo svojom oznámení o strategickom rámci EÚ v oblasti ochrany zdravia a bezpečnosti pri práci na obdobie rokov 2014 – 2020 (2) zdôraznila, že je dôležité zlepšiť kvalitu zberu štatistických údajov o pracovných úrazoch a chorobách, vystavení rizikám v zamestnaní a zlom zdravotnom stave súvisiacom so zamestnaním. Opakovanie ad hoc modulu o pracovných úrazoch a zdravotných problémoch súvisiacich s prácou, ktorý sa uplatnil v rokoch 1999, 2007 a 2013, by malo umožniť doplnenie údajov zaslaných členskými štátmi podľa nariadenia Komisie (EÚ) č. 349/2011 (3). Okrem toho by opakovanie tohto modulu malo poskytnúť informácie o vystavení rizikovým faktorom pre telesné a duševné zdravie v zamestnaní.

                     (2)

                     V delegovanom nariadení Komisie (EÚ) 2016/1851 (4) sa špecifikujú a opisujú oblasti, o ktorých treba poskytnúť špecializované informácie („časti modulu“), ktoré by mali byť zahrnuté do ad hoc modulu o pracovných úrazoch a zdravotných problémoch súvisiacich s prácou na rok 2020.

                     (3)

                     Komisia by mala špecifikovať technické ukazovatele, filtre, kódy a termín zaslania údajov v rámci ad hoc modulu o pracovných úrazoch a iných zdravotných problémoch súvisiacich s prácou.

                     (4)

                     Opatrenia stanovené v tomto nariadení sú v súlade so stanoviskom Výboru pre Európsky štatistický systém,

               PRIJALA TOTO NARIADENIE:

            Článok 1
            Technické ukazovatele ad hoc modulu o pracovných úrazoch a iných zdravotných problémoch súvisiacich s prácou na rok 2020, filtre, kódy, ktoré sa majú použiť, a termín zaslania výsledkov Komisii sú stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. ES L 77, 14.3.1998, s. 3.

            (2)  COM(2014) 332 final zo 6. júna 2014.

            (3)  Nariadenie Komisie (EÚ) č. 349/2011 z 11. apríla 2011, ktorým sa vykonáva nariadenie Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide o štatistiku pracovných úrazov (Ú. v. EÚ L 97, 12.4.2011, s. 3).

            (4)  Delegované nariadenie Komisie (EÚ) 2016/1851 zo 14. júna 2016, ktorým sa prijíma program ad hoc modulov na roky 2019, 2020 a 2021 pre výberové zisťovanie pracovných síl podľa nariadenia Rady (ES) č. 577/98 (Ú. v. EÚ L 284, 20.10.2016, s. 1).

            PRÍLOHA
            V tejto prílohe sa stanovujú technické ukazovatele, filtre a kódy, ktoré sa majú použiť v ad hoc module o pracovných úrazoch a iných zdravotných problémoch súvisiacich s prácou, ktorý sa má realizovať v roku 2020. Zároveň sa v nej stanovujú dátumy predloženia údajov Komisii.

               Termín na prenos výsledkov Komisii: 31. marca 2021.

               Filtre a kódy, ktoré sa majú použiť pri zasielaní údajov: stanovené v prílohe III k nariadeniu Komisie (ES) č. 377/2008 (1).

               Stĺpce vyhradené pre voliteľné váhové koeficienty, ktoré sa majú použiť v prípade podvzoriek alebo neodpovedí: stĺpce 226 – 229 s celými číslami a stĺpce 230 – 231 s desatinnými miestami.
            1.   Časť modulu: „Pracovné úrazy“

            Filter 15 ≤ AGE ≤ 74

                        Názov/stĺpec

                        Kód

                        Opis

                        Filter

                        ACCIDNUM

                           Počet pracovných úrazov počas posledných 12 mesiacov

                        (WSTATOR=1,2)

                        211

                           Pracovné úrazy, ktoré mali za následok poškodenie zdravia, za 12 mesiacov predchádzajúcich referenčnému týždňu

                        alebo (WSTATOR=3-5 a EXISTPR=1

                        0

                        Žiadny

                        a YEARPR a

                        1

                        Jeden

                        MONTHPR nie je

                        2

                        Dva alebo viac

                        nie je viac ako 1 rok

                        9

                        Neuplatňuje sa (nezahrnuté do filtra)

                        pred

                        Prázdny

                        Žiadna odpoveď/Neviem

                        referenčným týždňom)

                        ACCIDTYP

                           Druh pracovného úrazu

                        ACCIDNUM=1,2

                        212

                           Išlo v prípade posledného pracovného úrazu o cestnú dopravnú nehodu?

                        1

                        Cestná dopravná nehoda

                        2

                        Iný úraz ako cestná dopravná nehoda

                        9

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                        ACCIDJOB

                           Zamestnanie súvisiace s úrazom

                        ACCIDNUM=1,2

                        213

                           Zamestnanie, v ktorom došlo k poslednému pracovnému úrazu, ktorý mal za následok poškodenie zdravia

                        1

                        Súčasné hlavné zamestnanie

                        2

                        Súčasné vedľajšie zamestnanie

                        3

                        Posledné zamestnanie (len v prípade osôb, ktoré nie sú zárobkovo činné)

                        4

                        Ďalšie zamestnanie v súčasnosti alebo v minulosti

                        9

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                        ACCIDBRK

                           Dĺžka neprítomnosti na pracovisku z dôvodu pracovného úrazu

                        ACCIDNUM=1,2

                        214-215

                           Počet kalendárnych dní – okrem dňa, v ktorom k úrazu došlo – za 12 mesiacov predchádzajúcich referenčnému týždňu, počas ktorých bola príslušná osoba práceneschopná v dôsledku posledného pracovného úrazu, ktorý mal za následok poškodenie zdravia

                        00

                        Osoba stále nepracuje, lebo sa ešte nezotavila z úrazu, pravdepodobne však neskôr začne pracovať

                        01

                        Kvôli tomuto úrazu už pravdepodobne nebude nikdy pracovať

                        02

                        Menej než jeden deň alebo žiadna pracovná neschopnosť

                        03

                        Aspoň jeden deň, ale menej než štyri dni

                        04

                        Aspoň štyri dni, ale menej než dva týždne

                        05

                        Aspoň dva týždne, ale menej než jeden mesiac

                        06

                        Aspoň jeden mesiac, ale menej než tri mesiace

                        07

                        Aspoň tri mesiace, ale menej než šesť mesiacov

                        08

                        Aspoň šesť mesiacov, ale menej než deväť mesiacov

                        09

                        Od deväť do dvanásť mesiacov

                        99

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                  2.   Časť modulu: Zdravotné problémy súvisiace s prácou

            Filter 15 ≤ AGE ≤ 74

                        Názov/stĺpec

                        Kód

                        Opis

                        Filter

                        HPROBNUM

                           Počet zdravotných problémov súvisiacich s prácou počas posledných 12 mesiacov

                        (WSTATOR=1,2)
                        alebo

                        216

                           Fyzické alebo psychické zdravotné problémy, ktorými príslušná osoba trpela počas 12 mesiacov predchádzajúcich referenčnému týždňu a ktoré vznikli alebo sa zhoršili v dôsledku práce (okrem predtým zaznamenaných pracovných úrazov)

                        (WSTATOR=3-5 a
                        EXISTPR=1)

                        0

                        Žiadny

                        1

                        Jeden

                        2

                        Dva alebo viac

                        9

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                        HPROBTYP

                           Druh zdravotného problému súvisiaceho s prácou

                        HPROBNUM = 1,2

                        217-218

                           Druh najvážnejšieho zdravotného problému, ktorý vznikol alebo sa zhoršil v dôsledku práce

                        00

                        Problémy s kosťami, kĺbmi alebo svalmi, ktoré postihujú najmä krk, ramená alebo ruky

                        01

                        Problémy s kosťami, kĺbmi alebo svalmi, ktoré postihujú najmä bedrá, nohy alebo chodidlá

                        02

                        Problémy s kosťami, kĺbmi alebo svalmi, ktoré postihujú najmä chrbát

                        03

                        Problémy s dýchaním alebo s pľúcami

                        04

                        Kožné problémy

                        05

                        Problémy so sluchom

                        06

                        Stres, depresia alebo úzkosť

                        07

                        Bolesť hlavy a/alebo únava očí

                        08

                        Srdcová choroba, infarkt myokardu alebo iné problémy srdcovo-cievneho systému

                        09

                        Infekčná choroba (vírusového, bakteriálneho alebo iného pôvodu)

                        10

                        Žalúdočné, pečeňové, obličkové alebo tráviace problémy

                        11

                        Iný druh zdravotných problémov

                        99

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                        HPROBLIM

                           Zdravotný problém obmedzujúci každodenné činnosti

                        HPROBNUM = 1,2

                        219

                           Obmedzuje najvážnejší zdravotný problém, ktorý vznikol alebo sa zhoršil v dôsledku práce, schopnosť vykonávať každodenné činnosti na pracovisku alebo mimo neho?

                        0

                        Nie

                        1

                        Áno, do určitej miery

                        2

                        Áno, do značnej miery

                        9

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                        HPROBJOB

                           Zamestnanie súvisiace so zdravotným problémom

                        HPROBNUM = 1,2

                        220

                           Zamestnanie, v ktorom vznikol alebo sa zhoršil najvážnejší zdravotný problém.

                        1

                        Súčasné hlavné zamestnanie

                        2

                        Súčasné vedľajšie zamestnanie

                        3

                        Posledné zamestnanie (len v prípade osôb, ktoré nie sú zárobkovo činné)

                        4

                        Ďalšie zamestnanie v súčasnosti alebo v minulosti

                        9

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                        HPROBBRK

                           Dĺžka neprítomnosti na pracovisku z dôvodu zdravotného problému súvisiaceho s prácou

                        HPROBNUM = 1,2

                        221-222

                           Počet kalendárnych dní za 12 mesiacov predchádzajúcich referenčnému týždňu, počas ktorých bola príslušná osoba práceneschopná v dôsledku najvážnejšieho zdravotného problému, ktorý vznikol alebo sa zhoršil v dôsledku práce

                        00

                        Osoba stále nepracuje, lebo sa ešte nezotavila zo zdravotného problému, pravdepodobne však neskôr začne pracovať

                        01

                        Kvôli tomuto zdravotnému problému už pravdepodobne nebude nikdy pracovať

                        02

                        Menej než jeden deň alebo žiadna pracovná neschopnosť

                        03

                        Aspoň jeden deň, ale menej než štyri dni

                        04

                        Aspoň štyri dni, ale menej než dva týždne

                        05

                        Aspoň dva týždne, ale menej než jeden mesiac

                        06

                        Aspoň jeden mesiac, ale menej než tri mesiace

                        07

                        Aspoň tri mesiace, ale menej než šesť mesiacov

                        08

                        Aspoň šesť mesiacov, ale menej než deväť mesiacov

                        09

                        Od deväť do dvanásť mesiacov

                        99

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                  3.   Časť modulu: Rizikové faktory pre telesné zdravie a/alebo duševnú pohodu

                        Názov/stĺpec

                        Kód

                        Opis

                        Filter

                        PHYSRISK

                           Vystavenie rizikovým faktorom, ktoré môžu ohrozovať fyzické zdravie

                        WSTATOR=1,2

                        223-224

                           Vystavenie (na pracovisku) jednému z nasledujúcich rizikových faktorov, ktoré môžu ohrozovať fyzické zdravie príslušnej osoby; uveďte faktor, ktorý považujete za najrizikovejší z hľadiska ohrozenia fyzického zdravia

                        01

                        Áno, najmä únavné alebo bolestivé pozície

                        02

                        Áno, najmä opakované pohyby rukou alebo ramenom

                        03

                        Áno, najmä manipulácia s ťažkými bremenami

                        04

                        Áno, najmä hluk

                        05

                        Áno, najmä silné vibrácie

                        06

                        Áno, najmä chemikálie, prach, výpary, dym alebo plyny

                        07

                        Áno, najmä činnosti vyžadujúce značnú zrakovú koncentráciu

                        08

                        Áno, najmä pošmyknutia, zakopnutia a pády

                        09

                        Áno, najmä používanie strojov alebo ručných nástrojov (s výnimkou vozidiel)

                        10

                        Áno, najmä používanie vozidiel (počas práce, s výnimkou cesty do práce a z práce)

                        11

                        Áno, najmä iný významný rizikový faktor pre fyzické zdravie

                        00

                        Žiadny významný rizikový faktor pre fyzické zdravie

                        99

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

                        MENTRISK

                           Vystavenie faktorom, ktoré môžu ohrozovať duševnú pohodu

                        WSTATOR=1,2

                        225

                           Vystavenie (na pracovisku) jednému z nasledujúcich rizikových faktorov, ktoré môžu ohrozovať duševnú pohodu príslušnej osoby; uveďte faktor, ktorý považujete za najrizikovejší z hľadiska ohrozenia duševnej pohody.

                        1

                        Áno, najmä značná časová tieseň alebo nadmerné pracovné zaťaženie

                        2

                        Áno, najmä násilie alebo hrozba násilia

                        3

                        Áno, najmä obťažovanie alebo šikanovanie

                        4

                        Áno, najmä nedostatočná komunikácia alebo spolupráca v rámci organizácie

                        5

                        Áno, najmä práca s komplikovanými zákazníkmi, pacientmi, žiakmi atď.

                        6

                        Áno, najmä neistota zamestnania

                        7

                        Áno, najmä nedostatok samostatnosti alebo vplyvu na tempo práce alebo pracovné postupy

                        8

                        Áno, najmä iný významný rizikový faktor pre duševnú pohodu

                        0

                        Žiadny významný rizikový faktor pre duševnú pohodu

                        9

                        Neuplatňuje sa (nezahrnuté do filtra)

                        Prázdny

                        Žiadna odpoveď/Neviem

               (1)  Nariadenie Komisie (ES) č. 377/2008 z 25. apríla 2008, ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v Spoločenstve, pokiaľ ide o kódovanie, ktoré sa bude od roku 2009 používať na prenos údajov, využitie časti výberového súboru na zber údajov v súvislosti so štrukturálnymi premennými a definovanie referenčných štvrťrokov (Ú. v. EÚ L 114, 26.4.2008, s. 57).


title: Vykonávacie nariadenie Komisie (EÚ) 2018/1710 z 13. novembra 2018, ktorým sa mení úroveň úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2018, a ktorým sa zrušuje vykonávacie nariadenie Komisie (EÚ) 2018/866

text:
                  14.11.2018

                  SK

                  Úradný vestník Európskej únie

                  L 286/10

         VYKONÁVACIE NARIADENIE KOMISIE (EÚ) 2018/1710
         z 13. novembra 2018,
         ktorým sa mení úroveň úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2018, a ktorým sa zrušuje vykonávacie nariadenie Komisie (EÚ) 2018/866
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 4,
         po porade s Výborom pre poľnohospodárske fondy,
         keďže:

                     (1)

                     Vo vykonávacom nariadení Komisie (EÚ) 2018/866 (2) sa určila úroveň úpravy priamych platieb podľa nariadenia (EÚ) č. 1306/2013, pokiaľ ide o kalendárny rok 2018. Táto úroveň úpravy bola stanovená na základe dostupných informácií v súvislosti s návrhom rozpočtu na rok 2019, najmä so zreteľom na sumu finančnej disciplíny vo výške 468,7 milióna EUR na rezervu na krízu v poľnohospodárskom sektore uvedenú v článku 25 nariadenia (EÚ) č. 1306/2013.

                     (2)

                     Hoci potreba finančnej disciplíny zostáva v prípade rezervy na krízu v poľnohospodárskom sektore na úrovni 468,7 milióna EUR, z dostupných informácií v súvislosti s opravným listom Komisie č. 1 k návrhu rozpočtu na rok 2019, ktorý zahŕňa odhady priamych platieb a výdavkov súvisiacich s trhom, však vyplýva, že mieru finančnej disciplíny stanovenú vo vykonávacom nariadení (EÚ) 2018/866 treba upraviť.

                     (3)

                     Na základe nových informácií, ktoré má Komisia k dispozícii, je teda vhodné upraviť úroveň úpravy v súlade s článkom 26 ods. 4 nariadenia (EÚ) č. 1306/2013 do 1. decembra kalendárneho roka, ktorého sa úroveň úpravy týka.

                     (4)

                     Vo všeobecnosti platí, že poľnohospodárom, ktorí požiadali o pomoc vo forme priamych platieb na jeden kalendárny rok (N), sa pomoc vyplatí v pevne stanovenej lehote splatnosti spadajúcej do rozpočtového roka (N + 1). Členské štáty však môžu vyplatiť platby poľnohospodárom s omeškaním po uplynutí uvedenej lehoty splatnosti v rámci určitých medzí. Takéto omeškané platby sa môžu uskutočniť v nasledujúcom rozpočtovom roku. Ak sa v prípade daného kalendárneho roka uplatňuje finančná disciplína, úroveň úpravy by sa nemala uplatňovať na platby, v súvislosti s ktorými sa žiadosti o pomoc predložili v iných kalendárnych rokoch, než je kalendárny rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné stanoviť, že úroveň úpravy sa má uplatňovať len na platby, v súvislosti s ktorými sa žiadosti o pomoc predložili v kalendárnom roku, v ktorom sa uplatňuje finančná disciplína, a to bez ohľadu na to, kedy sa platba poľnohospodárom vyplatí.

                     (5)

                     V článku 8 ods. 1 nariadenia Európskeho parlamentu a Rady (EÚ) č. 1307/2013 (3) sa stanovuje, že miera úprav priamych platieb určená v súlade s článkom 26 nariadenia (EÚ) č. 1306/2013 sa uplatňuje len na priame platby nad 2 000 EUR, ktoré sa poľnohospodárom majú poskytnúť v príslušnom kalendárnom roku. V článku 8 ods. 2 nariadenia (EÚ) č. 1307/2013 sa okrem toho stanovuje, že v dôsledku postupného zavedenia priamych platieb sa miera úprav vzťahuje na Chorvátsko len od 1. januára 2022. Preto by sa úroveň úpravy, ktorá sa má určiť týmto nariadením, nemala uplatňovať na platby poľnohospodárom v uvedenom členskom štáte.

                     (6)

                     Prispôsobená úroveň úpravy by sa mala zohľadniť pri výpočte všetkých platieb, ktoré sa majú poľnohospodárom poskytnúť na základe žiadosti o pomoc predloženej za kalendárny rok 2018. V záujme zrozumiteľnosti by sa preto vykonávacie nariadenie (EÚ) 2018/866 malo zrušiť.

                     (7)

                     Aby sa zabezpečilo, že prispôsobená úroveň úpravy sa uplatňuje odo dňa, keď sa v súlade s nariadením (EÚ) č. 1306/2013 majú začať poskytovať platby poľnohospodárom, malo by sa toto nariadenie uplatňovať od 1. decembra 2018,

               PRIJALA TOTO NARIADENIE:

            Článok 1

               1.   Na účely stanovenia úrovne úpravy v súlade s článkami 25 a 26 nariadenia (EÚ) č. 1306/2013 a v súlade s článkom 8 ods. 1 nariadenia (EÚ) č. 1307/2013 sa sumy priamych platieb v rámci režimov podpory uvedených v prílohe I k nariadeniu (EÚ) č. 1307/2013 prekračujúce 2 000 EUR, ktoré sa majú poskytnúť poľnohospodárom na základe žiadosti o pomoc predloženej za kalendárny rok 2018, znižujú o úroveň úpravy 1,411917 %.

               2.   Zníženie stanovené v odseku 1 sa neuplatňuje na Chorvátsko.

            Článok 2
            Vykonávacie nariadenie (EÚ) 2018/866 sa zrušuje.

            Článok 3
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            Uplatňuje sa od 1. decembra 2018.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 549.

            (2)  Vykonávacie nariadenie Komisie (EÚ) 2018/866 z 13. júna 2018, ktorým sa určuje miera úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2018 (Ú. v. EÚ L 149, 14.6.2018, s. 1).

            (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).


title: Vykonávacie nariadenie Komisie (EÚ) 2018/1712 z 13. novembra 2018, ktorým mení vykonávacie nariadenie (EÚ) 2018/1013, ktorým sa ukladajú dočasné ochranné opatrenia týkajúce sa dovozu určitých výrobkov z ocele

text:
                  14.11.2018

                  SK

                  Úradný vestník Európskej únie

                  L 286/17

         VYKONÁVACIE NARIADENIE KOMISIE (EÚ) 2018/1712
         z 13. novembra 2018,
         ktorým mení vykonávacie nariadenie (EÚ) 2018/1013, ktorým sa ukladajú dočasné ochranné opatrenia týkajúce sa dovozu určitých výrobkov z ocele
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/478 z 11. marca 2015 (1), a najmä na jeho články 5 a 7,
         so zreteľom na nariadenie Európskeho parlamentu a Rady (EÚ) 2015/755 z 29. apríla 2015 (2), a najmä na jeho články 3 a 4,
         keďže:
         I.   SÚVISLOSTI

                     (1)

                     Komisia 18. júla 2018 uložila vykonávacím nariadením (EÚ) 2018/1013 (3) dočasné ochranné opatrenia na dovoz určitých výrobkov z ocele. Do rozsahu pôsobnosti uvedených opatrení patrila Južná Afrika.

                     (2)

                     Podľa článku 33 dohody o hospodárskom partnerstve (DHP) medzi Európskou úniou a jej členskými štátmi na jednej strane a štátmi Juhoafrického rozvojového spoločenstva (SADC) na strane druhej (4) by sa však štáty SADC-DHP mali vylúčiť z rozsahu pôsobnosti ochranných opatrení prijatých EÚ v súlade s Dohodou WTO o ochranných opatreniach.

                     (3)

                     Zo štátov SADC-DHP sa dočasné ochranné opatrenia týkajúce sa dovozu určitých výrobkov z ocele v súčasnosti vzťahujú len na Južnú Afriku, pokiaľ ide o dve kategórie výrobkov, t. j. plechy a pásy z nehrdzavejúcej ocele valcované za tepla (kategória výrobku 8) a plechy a pásy z nehrdzavejúcej ocele valcované za studena (kategória výrobku 9).

                     (4)

                     Nariadenie (EÚ) 2018/1013 by sa preto malo opraviť, aby sa Južná Afrika vyňala z rozsahu pôsobnosti dočasných opatrení týkajúcich sa daných dvoch kategórií výrobkov.

               II.   NÁRAST DOVOZU

                     (5)

                     Ako sa uvádza v ďalej uvedených tabuľkách, vylúčením Južnej Afriky z rozsahu pôsobnosti dočasných opatrení sa nemenia celkové trendy dovozu v prípade dotknutých dvoch kategórií výrobkov, ktoré naďalej vykazujú významný nárast dovozu.

                                 Kategória výrobku 8

                                 2013

                                 2014

                                 2015

                                 2016

                                 2017

                                 Celkový dovoz (v tonách)

                                 175 816

                                 233 028

                                 269 697

                                 351 075

                                 436 173

                                    Index (2013 = 100)

                                    100

                                    133

                                    153

                                    200

                                    248

                                 Po vylúčení Južnej Afriky

                                 157 289

                                 214 041

                                 246 965

                                 325 272

                                 407 050

                                    Index (2013 = 100)

                                    100

                                    136

                                    157

                                    207

                                    259

                                 Kategória výrobku 9

                                 2013

                                 2014

                                 2015

                                 2016

                                 2017

                                 Celkový dovoz (v tonách)

                                 697 457

                                 1 017 613

                                 787 521

                                 843 352

                                 976 108

                                    Index (2013 = 100)

                                    100

                                    146

                                    113

                                    121

                                    140

                                 Po vylúčení Južnej Afriky

                                 645 259

                                 954 614

                                 697 537

                                 751 259

                                 869 549

                                    Index (2013 = 100)

                                    100

                                    148

                                    108

                                    116

                                    135

                     (6)

                     Zo všeobecného hľadiska to znamená, že vylúčením Južnej Afriky z celkového dovozu sa nemení ani vývoj celkového dovozu, a to vzhľadom na jej malý podiel predstavujúci menej ako 0,5 % celkového dovozu v období rokov 2013 – 2017. Z rovnakého dôvodu sa dovozom z Južnej Afriky nezmenia závery uvedené v odôvodnení 81 nariadenia (EÚ) 2018/1013 týkajúce sa vplyvu iných faktorov na situáciu výrobného odvetvia Únie.

               III.   ÚROVEŇ DOČASNÝCH OPATRENÍ

                     (7)

                     Južná Afrika by mala byť vylúčená z rozsahu pôsobnosti dočasných ochranných opatrení v prípade kategórií výrobkov 8 a 9 a úroveň kvóty pre kategórie výrobkov 8 a 9 by sa mala zodpovedajúcim spôsobom upraviť. Dovoz z Južnej Afriky, ktorý sa uskutočnil od nadobudnutia účinnosti dočasných ochranných opatrení, by sa mal spätne vylúčiť z výpočtu bezcolnej kvóty na zvyšný čas platnosti dočasných opatrení,

                     (8)

                     Opatrenia stanovené v tomto nariadení sú v súlade so stanoviskom Výboru pre ochranné opatrenia zriadeného podľa článku 3 ods. 3 nariadenia (EÚ) 2015/478 a článku 22 ods. 3 nariadenia (EÚ) 2015/755,

               PRIJALA TOTO NARIADENIE:

            Článok 1
            Na dovoz kategórií výrobkov 8 a 9 uvedených v prílohe V k nariadeniu (EÚ) 2018/1013 s pôvodom v Južnej Afrike sa nevzťahujú dočasné ochranné opatrenia uložené nariadením (EÚ) 2018/1013. Príloha V k nariadeniu (EÚ) 2018/1013 sa v súvislosti s kategóriami výrobkov 8 a 9 nahrádza takto:
            „

                     PRÍLOHA V

                        Colné kvóty

                                 Číslo výrobku

                                 Poradové číslo

                                 Kategória výrobku

                                 Číselné znaky KN

                                 Objem colnej kvóty (v tonách netto)

                                 Dodatočná sadzba cla

                                 8

                                 09.8508

                                 Plechy a pásy z nehrdzavejúcej ocele valcované za tepla

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9

                                 09.8509

                                 Plechy a pásy z nehrdzavejúcej ocele valcované za studena

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               “

            Článok 2

               1.   Príloha IV k nariadeniu (EÚ) 2018/1013 by sa mala zmeniť, pokiaľ ide o skupiny výrobkov 8 a 9 s pôvodom v Južnej Afrike, aby sa zohľadnili ustanovenia článku 1. Príloha IV k nariadeniu (EÚ) 2018/1013 sa v súvislosti s Južnou Afrikou nahrádza takto:
               „

                        PRÍLOHA IV

                           Zoznam výrobkov s pôvodom v rozvojových krajinách, na ktoré sa uplatňujú dočasné opatrenia (označené „x“)

                                    Krajina/Skupina výrobkov

                                    1

                                    2

                                    3

                                    4

                                    5

                                    6

                                    7

                                    8

                                    9

                                    12

                                    13

                                    14

                                    15

                                    16

                                    17

                                    18

                                    20

                                    21

                                    22

                                    23

                                    25

                                    26

                                    28

                                    Južná Afrika

                  “

               2.   Tovar s pôvodom v Južnej Afrike zaradený do kategórií výrobkov 8 a 9, ktorý bol dovezený do EÚ po nadobudnutí účinnosti nariadenia (EÚ) 2018/1013, by sa mal vylúčiť z výpočtu bezcolnej kvóty.

            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 83, 27.3.2015, s. 16.

            (2)  Ú. v. EÚ L 123, 19.5.2015, s. 33.

            (3)  Vykonávacie nariadenie Komisie (EÚ) 2018/1013 zo 17. júla 2018, ktorým sa ukladajú dočasné ochranné opatrenia týkajúce sa dovozu určitých výrobkov z ocele (Ú. v. EÚ L 181, 18.7.2018, s. 39).

            (4)  Ú. v. EÚ L 250, 16.9.2016, s. 3.